ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0818/98

υποβολή: José Apolinário (PSE) προς την Επιτροπή

(26 Μαρτίου 1998)

Θέμα: Kοινοτική πρωτοβουλία για την αλιεία και τον τουρισμό

Θα μπορούσε άραγε η Επιτροπή να με πληροφορήσει σχετικά με το συνολικό ποσό, ανά κράτος μέλος, των δράσεων και των σχεδίων που εντάσσονται στο πλαίσιο της πρωτοβουλίας για την αλιεία και προορίζονται, ειδικότερα, για τον τουρισμό κατά την περίοδο των χρηματοπιστωτικών προγραμμάτων 1994-1999;

Aπάντηση της καςBonino εξ ονόματος της Επιτροπής

(28 Απριλίου 1998)

Στο πλαίσιο της κοινοτικής πρωτοβουλίας PESCA, που έχει ως στόχο ιδίως να διαφοροποιήσει τις δραστηριότητες στις παράκτιες περιοχές που εξαρτώνται από την αλιεία, αρκετά προγράμματα περιλαμβάνουν σχέδια που αφορούν τον τουρισμό. Μπορούμε να αναφέρουμε τα ακόλουθα:

- σχέδιο "Seafront" - το ναυτικό πολιτιστικό κέντρο του λιμένα της Zeebrugge (Βέλγιο), συνολικό κόστος περίπου 2,2 εκατ. ECU; συμμετοχή PESCA περίπου 550.000 ECU;

- στη Δανία μετατροπή των αλιευτικών σκαφών για τουριστικούς σκοπούς, στο Loekken (συνολικό κόστος 125.300 ECU; συμμετοχή PESCA 31.300 ECU) και στο Bønnerup (σχέδιο "Refitour") (συνολικό κόστος 285.400 ECU; συμμετοχή PESCA 50.000 ECU);

- το ναυτικό πολιτιστικό κέντρο του Bremerhaven (Γερμανία), (συνολικό κόστος 611.000 ECU; συμμετοχή PESCA 305.500 ECU);

- στην Ιρλανδία μία μαρίνα στο Bere Island (συνολικό κόστος περίπου 158.000 ECU; συμμετοχή PESCA περίπου 88.000 ECU); η ανάπτυξη της αθλητικής αλιείας στο Clare Islands (συνολικό κόστος περίπου 38.000 ECU; συμμετοχή PESCA περίπου 19.000 ECU) και στο Dingle, αγορά νέων σκαφών για τον θαλάσσιο τουρισμό (συνολικό κόστος περίπου 398.000 ECU; συμμετοχή PESCA περίπου 200.000 ECU);

- καθώς και το ευρωπαϊκό δίκτυο των θαλάσσιων σπιτιών που έχει στόχο μεταξύ άλλων την προώθηση του θαλάσσιου τουρισμού σε αρκετά κράτη μέλη (συνολικό κόστος περίπου 283.000 ECU; συμμετοχή PESCA 110.000 ECU).

Όσον αφορά την Πορτογαλία, το πρόγραμμα της κοινοτικής πρωτοβουλίας PESCA δεν προβλέπει ειδικές ενέργειες για τον τομέα του τουρισμού. Ωστόσο, στο πλαίσιο του μέτρου 2 "Επαγγελματική κινητικότητα", είναι επιλέξιμα σχέδια που έχουν ως στόχο τον επαγγελματικό επαναπροσανατολισμό των αλιέων, ή των σκαφών τους προς άλλες δραστηριότητες ιδίως στον τομέα του τουρισμού. Το ποσό που χορηγείται για τη συγχρηματοδότηση του μέτρου αυτού για το εν λόγω κράτος μέλος (ηπειρωτική χώρα, Αζόρες και Μαδέρα) και για όλη την περίοδο (1994-1999) ανέρχεται σε 5,76 εκατ. ECU τα οποία προέρχονται από το Ευρωπαϊκό Ταμείο Περιφερειακής Ανάπτυξης (ΕΤΠΑ).
ΓΡΑΠΤΗ ΕΡΩΤΗΣΗ E-1207/98

υποβολή: José García-Margallo y Marfil (PPE) προς την Επιτροπή

(24 Απριλίου 1998)

Θέμα: Ανταγωνιστικότητα

Στην έκθεση του Κοινοβουλίου A-0113/97 σχετικά με την Ανακοίνωση της Επιτροπής προς το Συμβούλιο όσον αφορά τη σύγκριση των αποτελεμάτων (Benchmarking) της ευρωπαϊκής βιομηχανίας στον τομέα της ανταγωνιστικότητας (COM(96)0463 - C-622/96) και το έγγραφο εργασίας των υπηρεσιών της Επιτροπής για μία ευρωπαϊκή πολιτική, η οποία να υποστηρίζει την ποιότητα με σκοπό την αύξηση του ανταγωνιστικότητας στην Ευρώπη (SEC(96)2000), διαπιστώνεται ότι:

Οι τιμές των βασικών υπηρεσιών είναι υψηλότερες στην Ευρώπη απ'ό,τι στις ΗΠΑ και την Ιαπωνία, και παρά την πρόοδο που σημειώθηκε από την καθιέρωση της ενιαίας αγοράς παραμένουν ακόμη τομείς, όπως οι επικοινωνίες, στους οποίους υπάχουν περιορισμοί όσον αφορά την πρόσβαση.

Ποιές θα είναι οι ενέργειες της Επιτροπής προκειμένου να ξεπεραστούν οι εν λόγω περιορισμοί στην πρόσβαση;
ΓΡΑΠΤΗ ΕΡΩΤΗΣΗ E-1092/98

υποβολή: Thomas Megahy (PSE) προς την Επιτροπή

(7 Απριλίου 1998)

Θέμα: Ασφάλεια όσον αφορά τις στράτες για βρέφη

Δεδομένου ότι η πρόσφατη έκθεση του Ευρωπαϊκού Γραφείου Ενώσεων Καταναλωτών (BEUC) υποδεικνύει ότι όλες οι στράτες για βρέφη που πωλούνται επί του παρόντος στην Ευρωπαϊκή αγορά αποτελούν κίνδυνο για την υγεία των μικρών παιδιών, σκοπεύει η Επιτροπή να λάβει ή να προτείνει στα κράτη μέλη τη λήψη αμέσων μέτρων είτε προς περιορισμό της πωλήσεώς των είτε προς δημοσιοποίηση των κινδύνων που σχετίζονται με αυτές;

Απάντηση της καςBonino εξ ονόματος της Επιτροπής

(3 Ιουνίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-229/98 της κας Breyer(1).

(1) EE C 304, 2.10.1998, 57.
ΓΡΑΠΤΗ ΕΡΩΤΗΣΗ E-1215/98

υποβολή: José García-Margallo y Marfil (PPE) προς την Επιτροπή

(29 Απριλίου 1998)

Θέμα: Ανταγωνιστικότητα

Στην έκθεση του Κοινοβουλίου A-0113/97 σχετικά με την Ανακοίνωση της Επιτροπής προς το Συμβούλιο όσον αφορά τη σύγκριση των αποτελεσμάτων (Benchmarking) της ευρωπαϊκής βιομηχανίας στον τομέα της ανταγωνιστικότητας (COM(96)0463 - C-622/96) και το έγγραφο εργασίας των υπηρεσιών της Επιτροπής για μία ευρωπαϊκή πολιτική, η οποία να υποστηρίζει την ποιότητα με σκοπό την αύξηση του ανταγωνισμού στην Ευρώπη (SEC(96)2000), ζητείται από την Επιτροπή να παρουσιάσει αποτελέσματα για τους λόγους για τους οποίους συγκεκριμένοι ευρωπαϊκοί τομείς όπως αυτός του καπνού, λειτουργούν καλύτερα από τους αντίστοιχους τομείς στις ΗΠΑ και την Ιαπωνία, όσον αφορά την προστιθέμενη βιομηχανική αξία.

Πότε προτίθεται να παρουσιάσει η Επιτροπή τα συμπεράσματά της;
ΓΡΑΠΤΗ ΕΡΩΤΗΣΗ P-1654/98

υποβολή: Karl Habsburg-Lothringen (PPE) προς την Επιτροπή

(18 Μαΐου 1998)

Θέμα: Γενικοί Διαγωνισμοί COM/Α/8/98, COM/Α/9/98, COM/Α/10/98, COM/Α/11/98, COM/Α/12/98

Η Επιτροπή διοργανώνει αυτό τον καιρό, για πρώτη φορά από το 1993, γενικούς διαγωνισμούς για τη σταδιοδρομία Α8 (για αποφοίτους πανεπιστημίων οι οποίοι έχουν ολοκληρώσει τις σπουδές τους μετά τις 4.5.1995 και δεν διαθέτουν επαγγελματική πείρα), καθώς και για τη σταδιοδρομία Α7/Α6 (για αποφοίτους πανεπιστημίων με τριετή επαγγελματική πείρα).

Οι διαγωνισμοί αυτοί έχουν επομένως ως στόχο τους αποφοίτους πανεπιστημίων από τα κράτη μέλη που δεν διαθέτουν καμία ή ελάχιστη μόνον επαγγελματική πείρα.

Έχει η Επιτροπή επίγνωση του γεγονότος ότι με τον καθορισμό των κριτηρίων αυτών αποκλείονται από τη συμμετοχή στους εν λόγω διαγωνισμούς πολλοί δυνάμει υποψήφιοι από την Αυστρία και άλλα κράτη μέλη; Κυρίως θίγονται πτυχιούχοι οι οποίοι ολοκλήρωσαν τις σπουδές τους αμέσως μετά την ημερομηνία της 4.5.1995, αλλά δεν είχαν τη δυνατότητα, λόγω του μεγάλου ποσοστού ανεργίας μεταξύ των πτυχιούχων στην Ευρώπη, λόγω του ότι υπηρετούσαν την στρατιωτική τους θητεία ή για άλλους λόγους, να αποκτήσουν την αποκτούμενη για τη συμμετοχή στο γενικό διαγωνισμό της σταδιοδρομίας Α7/Α6 επαγγελματική πείρα.

Πως αιτιολογεί η Επιτροπή τον καθορισμό των ανωτέρω κριτηρίων, κυρίως όσον αφορά τον περιορισμό της συμμετοχής στο γενικό διαγωνισμό για τη σταδιοδρομία Α8 μέσω καθορισμού μιας συγκεκριμένης προθεσμίας;

Σκοπεύει η Επιτροπή να καταργήσει το κριτήριο αυτό για τους τρέχοντες και μελλοντικούς διαγωνισμούς καθώς και να παρατείνει αναλόγως την προθεσμία υποβολής υποψηφιοτήτων για τους διαγωνισμούς COM/Α/8/98 και COM/Α/11/98;

Απάντηση του κ.Liikanen εξ ονόματος της Επιτροπής

(4 Ιουνίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ρ-1350/98 του κ. Caccavale(1).

(1) βλέπε σελίδα 117.
ΓΡΑΠΤΗ ΕΡΩΤΗΣΗ E-1431/98

υποβολή: Daniel Varela Suanzes-Carpegna (PPE) προς την Επιτροπή

(11 Μαΐου 1998)

Θέμα: Ευρωπαïκή συνεργασία για την ανάπτυξη του τομέα της αλιείας τρίτων χωρών

Μπορεί η Επιτροπή να μας πληροφορήσει τί ποσοστό των πόρων των προοριζομένων για τις δράσεις συνεργασίας έχει διατεθεί από τη ΓΔ VIII κατά την τελευταία πενταετία για την ανάπτυξη του τομέα της αλιείας στις χώρες της Δυτικής Αφρικής;
ΓΡΑΠΤΗ ΕΡΩΤΗΣΗ E-1743/98

υποβολή: Marie-Paule Kestelijn-Sierens (ELDR) προς την Επιτροπή

(5 Iουνίου 1998)

Θέμα: Μη συμβατική ιατρική

Εφόσον ο Επίτροπος Flynn στην ομιλία του στο Ευρωπαϊκό Κοινοβούλιο στις 28 Μαΐου 1997 σχετικά με την εναρμόνιση της μη συμβατικής ιατρικής πρακτικής μεταξύ των κρατών μελών ανέφερε ότι το γενικό σύστημα αναγνώρισης διπλωμάτων, το οποίο ισχύει κάμποσα χρόνια, εξασφαλίζει ήδη την ελεύθερη κυκλοφορία των ιατρών μεταξύ κρατών μελών που αναγνωρίζουν τη μη συμβατική ιατρική ως ξεχωριστό επιστημονικό κλάδο σε σχέση με τη συμβατική ιατρική, ζητούμε από την Ευρωπαϊκή Επιτροπή να παράσχει:

1. πλήρη κατάλογο των κρατών μελών που αναγνωρίζουν τη μη συμβατική ιατρική ως ξεχωριστό επιστημονικό κλάδο σε σχέση με τη συμβατική ιατρική;

2. καταλόγους, ονομασία και/ή περιγραφή, ανάλογα με την περίπτωση, διπλωμάτων στη μη συμβατική ιατρική που αναγνωρίζονται στα κράτη μέλη της Ευρωπαϊκής Ένωσης τα οποία βάσει του γενικού συστήματος αναγνώρισης διπλωμάτων εξασφαλίζουν την ελεύθερη κυκλοφορία των επαγγελματιών που είναι κάτοχοι τέτοιων διπλωμάτων;

3. τη νομοθεσία που αναφέρεται στη μη συμβατική ιατρική από τα κράτη μέλη της Ευρωπαϊκής Ένωσης τα οποία έχουν καταστήσει νόμιμη αυτή την ιατρική πρακτική.

Απάντηση του κ.Monti εξ ονόματος της Επιτροπής

(28 Ιουλίου 1998)

Το γενικό σύστημα αναγνώρισης διπλωμάτων, δηλαδή η οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(1) και η οδηγία 92/51/ΕΟΚ του Συμβουλίου, της 28ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ(2), στο οποίο αναφέρεται το Αξιότιμο Μέλος, δεν στοχεύει στην εναρμόνιση των κανονισμών των κρατών μελών στον τομέα των επαγγελμάτων, αλλά τους παράσχει τη διακριτική ευχέρεια να κατοχυρώσουν νομοθετικά την εκπαίδευση, καθώς και τους όρους πρόσβασης και άσκησης αυτών των δραστηριοτήτων. Η κοινοποίηση από τα κράτη μέλη όλων των εθνικών κανονισμών αναφορικά με τα νομοθετικά κατοχυρωμένα επαγγέλματα στις 11 γλώσσες της Ευρωπαϊκής Κοινότητας, κανονισμοί που εξελίσσονται εξάλλου στο πλαίσιο των κρατών μελών, δεν είχε προβλεφθεί και δεν είναι αναγκαία για τη λειτουργία του γενικού συστήματος αναγνώρισης των διπλωμάτων.

Μια αναλυτική απάντηση στα ερωτήματα του Αξιότιμου Μέλους θα απαιτούσε μακρές και επίπονες έρευνες που η Επιτροπή δεν είναι σε θέση να αναλάβει.

(1) EE L 19 της 24.1.1989.

(2) EE L 209 της 24.7.1992.
ΓΡΑΠΤΗ ΕΡΩΤΗΣΗ E-1432/98

υποβολή: Daniel Varela Suanzes-Carpegna (PPE) προς την Επιτροπή

(11 Μαΐου 1998)

Θέμα: Ευρωπαïκή συνεργασία για την ανάπτυξη του τομέα της αλιείας τρίτων χωρών

Μπορεί η Επιτροπή να μας πληροφορήσει τί ποσοστό του συνολικού αριθμού των δράσεων που χρηματοδοτήθηκαν από τη ΓΔ VIII με πόρους του τομέα της συνεργασίας στις παράκτιες δυτικοαφρικανικές χώρες αφορούσε την ανάπτυξη του αλιευτικού τομέα;
ΓΡΑΠΤΗ ΕΡΩΤΗΣΗ E-1212/98

υποβολή: José García-Margallo y Marfil (PPE) προς την Επιτροπή

(29 Απριλίου 1998)

Θέμα: Ανταγωνιστικότητα

Στην έκθεση του Κοινοβουλίου A-0113/97 σχετικά με την Ανακοίνωση της Επιτροπής προς το Συμβούλιο όσον αφορά τη σύγκριση των αποτελεσμάτων (Benchmarking) της ευρωπαϊκής βιομηχανίας στον τομέα της ανταγωνιστικότητας (COM(96)0463 - C-622/96) και το έγγραφο εργασίας των υπηρεσιών της Επιτροπής για μία ευρωπαϊκή πολιτική, η οποία να υποστηρίζει την ποιότητα με σκοπό την αύξηση του ανταγωνισμού στην Ευρώπη (SEC(96)2000), ζητείται από την Επιτροπή να παρουσιάσει αποτελέσματα για τους λόγους για τους οποίους συγκεκριμένοι ευρωπαϊκοί τομείς όπως αυτοί των τροφίμων, των ποτών, του καπνού και των ακινήτων, λειτουργούν καλύτερα από τους αντίστοιχους τομείς στις ΗΠΑ και την Ιαπωνία, όσον αφορά την προστιθέμενη βιομηχανική αξία.

Με ποιό τρόπο λειτουργούν οι εν λόγω τομείς σε σχέση με αυτούς στις ΗΠΑ;
ΓΡΑΠΤΗ ΕΡΩΤΗΣΗ E-1063/98

υποβολή: Glyn Ford (PSE) προς την Επιτροπή

(6 Απριλίου 1998)

Θέμα: Ενισχυμένοι προφυλακτήρες στα οχήματα

Σκοπεύει η Επιτροπή να εξετάσει σε πρώτη ευκαιρία το ενδεχόμενο χρησιμοποίησης της νέας ευρωπαϊκής νομοθεσίας για την απαγόρευση της επιβολής παρόμοιων προφυλακτήρων σ' όλα τα νέα οχήματα;

Απάντηση του κ.Bangemann εξ ονόματος της Επιτροπής

(14 Μαΐου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-2965/97 του κ. Sindal(1).

(1) EE C 134, 30.4.1998, 45.
ΓΡΑΠΤΗ ΕΡΩΤΗΣΗ E-1000/98

υποβολή: Laura De Esteban Martin (PPE) προς την Επιτροπή

(2 Απριλίου 1998)

Θέμα: Κοινοτικοί διαγωνισμοί

Αληθεύει ότι η Επιτροπή εξέφρασε στις ισπανικές αρχές το φόβο της μήπως η δυνατότητα πρόσβασης των ισπανών τεχνολόγων μηχανικών στην κατηγορία A/LA δημιουργήσει την ίδια δυνατότητα και για πτυχιούχους τριετούς φοίτησης άλλων κρατών μελών; Είναι αυτός λόγος για να απορρίπτονται οι αιτήσεις υποψηφιότητας των ισπανών τεχνολόγων μηχανικών;

Για ποιο λόγο γίνεται δεκτές οι αιτήσεις υποψηφιότητας των κατόχων των βρετανικών πτυχίων Bachelor of Arts, Bachelor of Science και Bachelor of Engineering, τα οποία είναι όλα τίτλοι τριετών σπουδών, και δεν γίνονται δεκτές οι αιτήσεις υποψηφιότητας των κατόχων του ισπανικού πτυχίου του τεχνολόγου μηχανικού;

Θεωρεί η Επιτροπή ότι η βρετανική τίτλοι σπουδών Bachelor of Arts, Bachelor of Science και Bachelor of Engineering, αντιστοιχούν σε ανώτερες σπουδές έναντι του ισπανικού τίτλου τεχνολόγου μηχανικού; Για ποιο λόγο;

Κοινή απάντηση

του κ.Liikanen εξ ονόματος της Επιτροπής

στις γραπτές ερωτήσεις E-0999/98 και E-1000/98

(30 Απριλίου 1998)

Η Επιτροπή παραπέμπει το αξιότιμο μέλος του Κοινοβουλίου στην απάντηση που έδωσε στις, όμοιες με τις δικές του, γραπτές ερωτήσεις Ε-635/98 του κ. Hernandez Mollar, Ε-724/98 του κ. Méndez de Vigo και Ε-669/98 του κ. Gutiérrez Díaz(1).

Εξάλλου, η Επιτροπή παραπέμπει επίσης το αξιότιμο μέλος στις απαντήσεις που δόθηκαν στις γραπτές ερωτήσεις Ε-2749/97 της κ. García Arias(2), με θέμα "Η πρόσβαση των ισπανών τεχνολόγων μηχανικών στην κατηγορία Α της ευρωπαϊκής δημόσιας διοίκησης" και Ε-4186/97 της κ. Dührkop Dührkop(3) με θέμα "Τα διπλώματα που παρέχουν πρόσβαση στην κατηγορία Α/LA της ευρωπαϊκής δημόσιας διοίκησης". Στις εν λόγω απαντήσεις, η Επιτροπή εξήγησε εκτεταμένως ποια είναι τα διπλώματα που αποδέχεται για πρόσβαση στην κατηγορία Α/LA της δημόσιας διοίκησής της.

(1) EE C 354 της 19.11.1998.

(2) EE C 82 της 17.3.1998.

(3) EE C 304, 2.10.1998, 15.
ΓΡΑΠΤΗ ΕΡΩΤΗΣΗ E-1435/98

υποβολή: Daniel Varela Suanzes-Carpegna (PPE) προς την Επιτροπή

(11 Μαΐου 1998)

Θέμα: Ευρωπαïκή συνεργασία για την ανάπτυξη του τομέα της αλιείας τρίτων χωρών

Δόθηκε προτεραιότητα στην ανάπτυξη του αλιευτικού τομέα σε χώρες της Δυτικής Αφρικής; Εάν ναί, μπορεί η Επιτροπή να μας πληροφορήσει ποιές είναι οι εν λόγω χώρες, οι συγκεκριμένες δράσεις και το ύψος της αντίστοιχης χρηματοδότησης;
ΓΡΑΠΤΗ ΕΡΩΤΗΣΗ P-0823/98

υποβολή: Jan Sonneveld (PPE) προς την Επιτροπή

(9 Μαρτίου 1998)

Θέμα: Ευρωπαïκό υπόδειγμα υγειονομικού πιστοποιητικού για τις εξαγωγές αποξηραμένης κόπρου πουλερικών

Οι ενδοκοινοτικές συναλλαγές αποξηραμένης κόπρου πουλερικών παρεμποδίζονται στην πράξη λόγω τηε έλλειψης πιστοποιητικών τα οποία να περιγράφουν τα κτηνιατρικά χαρακτηριστικά της κόπρου. Στο παράρτημα της απόφασης της Επιτροπής 96/103/ΕΚ(1), της 25ης Ιανουαρίου 1996, εξαγγέλλεται η προθεση της Επιτροπής να εκπονήσει υπόδειγμα υγειονομικού πιστοποιητικού. Έχουν περάσει έκτοτε δύο χρόνια, χωρίς όμως να έχει ακόμη υποβληθεί το παραμικρό σχέδιο ευρωπαϊκού υποδείγματος. Κατόπιν τούτου, η Γερμανία εξεπόνησε, ιδία πρωτοβουλία, ένα υγειονομικό πιστοποιητικό για τις εξαγωγές αποξηραμένης ακατέργαστης κόπρου πουλερικών.

1. Έχει λάβει γνώση η Επιτροπή του γερμανικού υγειονομικού πιστοποιητικού για τις εξαγωγές αποξηραμένης κόπρου πουλερικών;

2. Έχει νομική ισχύ το γερμανικό υγειονομικό πιστοποιητικό;

3. Θα εκτιμούσε η Επιτροπή την εκ μέρους και άλλων κρατών μελών θέσπιση ιδίων υγειονομικών πιστοποιητικών;

4. Θα ήταν διατεθειμένη η Επιτροπή να λάβει το γερμανικό υγειονομικό πιστοποιητικό ως βάση για το δικό της υπόδειγμα;

5. Εντός ποιάς προθεσμίας κρίνει η Επιτροπή ότι θα μπορούσε , με βάση το γερμανικό υγειονομικό πιστοποιητικό, να υποβάλει το δικό της σχέδιο υποδείγματος υγειονομικού πιστοποιητικού για τις εξαγωγές αποξηραμένης κόπρου πουλερικών;σ

Aπάντηση του κ.Fischler εξ ονόματος της Επιτροπής

(23 Απριλίου 1998)

Υπό το φως της αποκτηθείσας πείρας στο τομέα του εμπορίου και των εισαγωγών κόπρου, η Επιτροπή ενέκρινε την απόφαση 96/103/ΕΚ της 25ης Ιανουαρίου 1996, για την τροποποίηση του παραρτήματος Ι κεφάλαιο 14 της οδηγίας του Συμβουλίου 92/118/ΕΟΚ για τον καθορισμό των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους εν λόγω όρους, στις ειδικές κοινοτικές ρυθμίσεις που αναφέρονται στο παράρτημα Α, κεφάλαιο Ι της οδηγίας 89/662/ΕΟΚ και όσον αφορά τους παθογόνους παράγοντες, της οδηγίας 90/425/ΕΟΚ(2), η οποία προβλέπει τον καθορισμό υγειονομικού πιστοποιητικού, το υπόδειγμα του οποίου πρέπει να καθορίζεται από την Επιτροπή μετά από γνώμη της Μόνιμης Κτηνιατρικής Επιτροπής.

Η Επιτροπή δεν έλαβε γνώση του πιστοποιητικού που συστήθηκε από τα κράτη μέλη. Η Επιτροπή θα ενημερωθεί για την ύπαρξη του εν λόγω πιστοποιητικού για να εξετάσει την ενδεχόμενη συμβατότητά του με το κοινοτικό δίκαιο.

Η Επιτροπή δεν μπορεί να δώσει ακριβή προθεσμία για την υποβολή σχεδίου υγειονομικού πιστοποιητικού όσον αφορά το εμπόριο μεταποιημένης κόπρου πουλερικών λόγω των προτεραιοτήτων που ισχύουν επί του παρόντος σε άλλους τομείς της κτηνιατρικής και ζωοτεχνικής νομοθεσίας.

(1) EE L 24 της 31.1.1996, σελ.28.

(2) EE L 24 της 31.01.1996.
ΓΡΑΠΤΗ ΕΡΩΤΗΣΗ E-0839/98

υποβολή: Ernesto Caccavale (UPE) προς την Επιτροπή

(26 Μαρτίου 1998)

Θέμα: Συστηματική πρακτική πρόσληψης εποχικού προσωπικού την οποία ασκούν οι επιχειρήσεις εκμετάλλευσης του δικτύου αυτοκινητοδρόμων της Νότιας Ιταλίας

Εδώ και περισσότερο από 10 έτη, οι επιχειρήσεις εκμετάλλευσης του δικτύου αυτοκινητοδρόμων της Νότιας Ιταλίας (Aziende Autostrade Meridionali) εξακολουθούν να προσλαμβάνουν προσωπικό επί τη βάσει εποχικών συμβάσεων. Παρά το γεγονός ότι υπάρχουν κενά στο οργανόγραμμα ορισμένων τομέων, οι "προσωρινής διάρκειας" απασχολούμενοι ξεπέρασαν τους 400. Από το 1992, τα άτομα αυτά περιμένουν τη σύναψη οριστικής συμβάσεως, μολονότι εξακολουθούν να εργάζονται τρεις μήνες ανά έτος χωρίς να λαμβάνουν επιδόματα ή αποζημιώσεις απόλυσης με το πέρας του τριμήνου. Επιπλέον, πολλοί εξ αυτών έχουν πλέον εισέλθει σε μία ηλικία που εκ των πραγμάτων τους θέτει εκτός αγοράς εργασίας, εξαιτίας των πολλών ετών που παρήλθαν περιμένοντας να επιλυθεί το συμβασιακό τους πρόβλημα.

Παρά τα όσα συμβαίνουν, οι εν λόγω επιχειρήσεις έλαβαν και εξακολουθούν να λαμβάνουν κοινοτικές χρηματοδοτήσεις που προβλέπονται βάσει των προγραμμάτων του ΕΤΠΑ για έργα επέκτασης, αναδιάρθρωσης και εκσυγχρονισμού του δικτύου αυτοκινητοδρόμων. Οι χρηματοδοτήσεις αυτές θα έπρεπε να παρέχουν ως εκ τούτου τη δυνατότητα στις εν λόγω επιχειρήσεις να προσλαμβάνουν προσωπικό με σύμβαση απεριορίστου χρόνου και να μην προσλαμβάνουν άτομα βάσει εποχικών συμβάσεων.

Θα μπορούσε να ελέγξει η Επιτροπή τη νομιμότητα αυτής της πρακτικής προσλήψεων επί τη βάσει συμβάσεων περιορισμένου χρόνου την οποία ασκούν οι εν λόγω επιχειρήσεις παρά τη σωρεία των χρηματοδοτήσεων και των μέτρων που συν τοις άλλοις στοχεύουν στην καταπολέμηση της ενδημικής ανεργίας που πλήττει στις νότιες περιφέρειες της Ιταλίας;

Aπάντηση της καςWulf-Mathies εξ ονόματος της Επιτροπής

(24 Απριλίου 1998)

Πρόκειται για ερώτηση που δεν αφορά την Επιτροπή. Οι κανονισμοί σχετικά με τα διαρθρωτικά ταμεία δεν περιλαμβάνουν ειδικές προδιαγραφές γιάυτό τον τύπο της σύμβασης που χρησιμοποιείται στο πλαίσιο πρόσληψης προσώπων που συμμετέχουν στη σύλληψη ή στη διαχείριση των σχεδίων υποδομής που συγχρηματοδοτούνται από τα ταμεία.
ΓΡΑΠΤΗ ΕΡΩΤΗΣΗ P-0879/98

υποβολή: David Hallam (PSE) προς την Επιτροπή

(11 Μαρτίου 1998)

Θέμα: Προδιαγραφές για τα βιολογικά προïόντα που προτείνει το Υπουργείο Γεωργίας των ΗΠΑ

Είναι ενήμερη η Επιτροπή ότι το Υπουργείο Γεωργίας των ΗΠΑ εξέδωσε έγγραφο 600 σελίδων που καθορίζει προδιαγραφές για τη βιολογική γεωργία;

Θα μπορούσε να επιβεβαιώσει η Επιτροπή ότι η πρόταση του Υπουργείου Γεωργίας των ΗΠΑ ταξινομεί τις ακόλουθες πρακτικές ως "βιολογικές":

- καλλιέργειες γενετικώς τροποποιημένων προϊόντων;

- εντατική κτηνοτροφία;

- χρήση αντιβιοτικών επί σταθερής βάσεως;

- ακτινοβόληση τροφίμων;

- χρήση χημικών ουσιών μη αποδεκτών από τις ευρωπαϊκές προδιαγραφές βιολογικής καλλιέργειας;

- αφειδής χρήση συστατικών που δεν προέρχονται από βιολογικές καλλιέργειες σε παρασκευάσματα βιολογικών τροφίμων;

Προτίθεται μήπως η Επιτροπή να έρθει σε επαφή με το Υπουργείο Γεωργίας των ΗΠΑ και να εξηγήσει ότι οι προδιαγραφές αυτές δεν ανταποκρίνονται καθόλου στον ευρωπαϊκό ορισμό του "βιολογικού" προϊόντος και ότι η θέσπιση τέτοιων προδιαγραφών θα δημιουργούσε τεράστια σύγχυση στους καταναλωτές, θα είχε αρνητικό αντίκτυπο στη φήμη του βιολογικού προϊόντος και θα ζημίωνε τους περισσότερους ευρωπαίους μικροκαλλιεργητές ειδικευμένους στη βιολογική γεωργία;

Aπάντηση του κ.Fischler εξ ονόματος της Επιτροπής

(24 Απριλίου 1998)

Η Επιτροπή επιθυμεί, κατάρχήν, να αναφερθεί στην απάντησή της στην γραπτή ερώτηση Ε-0325/98 που ετέθη από τον κ. Gahrton(1).

Η Επιτροπή προβαίνει επί του παρόντος σε λεπτομερή μελέτη της αμερικάνικης πρότασης ρύθμισης με προοπτική τις παρατηρήσεις που θα διατυπώσει όσον αφορά τη συμφωνία σχετικά με τα τεχνικά εμπόδια στις συναλλαγές στο πλαίσιο του Παγκοσμίου Οργανισμού Εμπορίου (ΠΟΕ). Στο πλαίσιο του εν λόγω ελέγχου, η Επιτροπή σημείωσε ήδη ότι όσον αφορά ορισμένα σημεία όπως η χρησιμοποίηση γενετικά τροποποιημένων οργανισμών, η ακτινοβολία, η χρησιμοποίηση ορισμένων λιπασμάτων και ορισμένων φαρμακευτικών προϊόντων καθώς και η ενσωμάτωση στα σύνθετα τρόφιμα συστατικών που προέρχονται από τη συμβατική γεωργία, η αμερικανική πρόταση ρύθμισης φαίνεται να είναι λιγότερο περιοριστική από τις διατάξεις του κανονισμού (ΕΟΚ) 2092/91 της 24ης Ιουνίου 1991 όσον αφορά τον βιολογικό τρόπο παραγωγής γεωργικών προϊόντων και τις σχετικές ενδείξεις στα γεωργικά προϊόντα και στα είδη διατροφής(2), και την πρόταση(3), ώστε να συμπεριληφθούν τα ζωικά προϊόντα στο πεδίο εφαρμογής του εν λόγω κανονισμού.

(1) EE C 310, 9.10.1998, 50.

(2) EE L 198 της 22.07.1991.

(3) COM(97)747 τελικό.
ΓΡΑΠΤΗ ΕΡΩΤΗΣΗ E-1213/98

υποβολή: José García-Margallo y Marfil (PPE) προς την Επιτροπή

(29 Απριλίου 1998)

Θέμα: Ανταγωνιστικότητα

Στην έκθεση του Κοινοβουλίου A-0113/97 σχετικά με την Ανακοίνωση της Επιτροπής προς το Συμβούλιο όσον αφορά τη σύγκριση των αποτελεσμάτων (Benchmarking) της ευρωπαϊκής βιομηχανίας στον τομέα της ανταγωνιστικότητας (COM(96)0463 - C-622/96) και το έγγραφο εργασίας των υπηρεσιών της Επιτροπής για μία ευρωπαϊκή πολιτική, η οποία να υποστηρίζει την ποιότητα με σκοπό την αύξηση του ανταγωνισμού στην Ευρώπη (SEC(96)2000), ζητείται από την Επιτροπή να παρουσιάσει αποτελέσματα για τους λόγους για τους οποίους συγκεκριμένοι ευρωπαϊκοί τομείς όπως αυτός των τροφίμων, λειτουργούν καλύτερα από τους αντίστοιχους τομείς στις ΗΠΑ και την Ιαπωνία, όσον αφορά την προστιθέμενη βιομηχανική αξία.

Πότε προτίθεται να παρουσιάσει η Επιτροπή τα συμπεράσματά της;